# กูเกิล แปลภาษา
กูเกิล แปลภาษา  เป็นบริการแปลภาษาที่พัฒนาโดยกูเกิลในการแปลข้อความ เอกสาร และเว็บไซต์จากภาษาหนึ่งไปเป็นอีกภาษาหนึ่ง โดยให้บริการผ่านอินเตอร์เฟซเว็บไซต์ แอปโทรศัพท์สำหรับแอนดรอยด์กับไอโอเอส และเอพีไอที่ช่วงผู้พัฒนาสร้างส่วนขยายเบราว์เซอร์กับซอฟต์แวร์แอปพลิเคชัน ณ เดือนกุมภาพันธ์ ค.ศ. 2025 กูเกิล แปลภาษารองรับภาษาและวิธภาษาที่แปล 249 ภาษา มีผู้ใช้งานมากกว่า 200 ล้านคนในเดือนพฤษภาคม ค.ศ. 2013 และผู้ใช้ทั้งหมดมากกว่า 500 ล้านคน ณ  โดยมีการแปลมากกว่า 100,000 ล้านครั้งทุกวัน

กูเกิล แปลภาษาใช้เอกสารและสำเนาหลายฉบับจากสหประชาชาติและรัฐสภายุโรปเพื่อรวบรวมข้อมูลภาษา โดยแปลข้อความเป็นภาษาอังกฤษก่อนแล้วแปลเป็นภาษาเป้าหมายในชุดภาษาส่วนใหญ่ที่อยู่ในตาราง แทนที่จะแปลแบบตรง ๆ ยกเว้นบางภาษาอย่างกาตาลา–สเปน ในระหว่างการแปล ระบบจะมองหารูปแบบในเอกสารนับล้านเพื่อช่วยตัดสินใจว่าจะเลือกคำใด และจะจัดเรียงคำเหล่านั้นในภาษาเป้าหมายอย่างไร ส่วนความถูกต้องในการแปลได้รับการตรวจวัดแตกต่างกันอย่างมากในแต่ละภาษา ซึ่งได้รับการวิจารณ์หลายครั้ง ในเดือนพฤศจิกายน ค.ศ. 2016 กูเกิลประกาศว่ากูเกิล แปลภาษาจะเปลี่ยนไปใช้ ระบบการแปลด้วยเครื่องประสาทของกูเกิล (GNMT) ซึ่งใช้เทคนิคการแปลด้วยเครื่องประสาท ที่แปล "ทั้งประโยคในเวลาเดียวกัน แทนที่จะเป็นแต่ละส่วน โดยใช้บริบทที่กว้างขึ้น เพื่อช่วยค้นหาคำแปลที่เกี่ยวข้องมากที่สุด จากนั้นจึงจัดเรียงและปรับแต่งให้เหมือนกับการสนทนาของมนุษย์ และมีไวยากรณ์ที่เหมาะสมมากขึ้น"

 การทำงาน 
กูเกิล แปลภาษาสามารถแปลข้อความและสื่อหลายรูปแบบ ซึ่งรวมถึงข้อความ คำพูด และข้อความในภาพนิ่งหรือภาพเคลื่อนไหว โดยการทำงาน มีดังนี้:
แปลข้อความเป็นลายลักษณ์อักษร: ฟังก์ชันแปลคำหรือข้อความเป็นภาษาต่างประเทศ
แปลเว็บไซต์: คุณสมบัติที่แปลเว็บเพจทั้งหมดไปเป็นภาษาที่ต้องการ
แปลเอกสาร: คุณสมบัติที่แปลเอกสารที่ผู้ใช้อัปโหลดไปยังภาษาที่ต้องการ เอกสารนั้นควรอยู่ในรูปแบบ: .doc, .docx, .odf, .pdf, .ppt, .pptx, .ps, .rtf, .txt, .xls, .xlsx.
แปลคำพูด: คุณสมบัติที่แปลภาษาพูดเป็นภาษาต่างชาติที่เลือกไว้ในทันที
แปลข้อความในแอปอื่น: ใน ค.ศ. 2018 กูเกิลเปิดตัวคุณสมบัติที่เรียกว่า "แตะเพื่อแปล" ซึ่งเข้าถึงการแปลในแอปใด ๆ ทันที โดยไม่ต้องออกหรือเปลี่ยนแอป
การแปลภาพ: คุณสมบัติที่ระบุข้อความในภาพที่ผู้ใช้ถ่ายและแปลข้อความบนรูปภาพทันที
แปลด้วยการเขียนด้วยลายมือ: คุณสมบัติที่แปลภาษาตัวเขียนด้วยมือบนหน้าจอโทรศัพท์หรือวาดบนแป้นพิมพ์เสมือน โดยไม่ใช้แป้นพิมพ์
แปลการสนทนา 2 ภาษา: คุณสมบัติที่แปลประโยคสนทนาในหลายภาษา
ถอดเสียง: คุณสมบัติที่ถอดเสียงคำพูดในภาษาต่าง ๆ

สำหรับคุณสมบัติส่วนใหญ่ กูเกิล แปลภาษาให้รูปการออกเสียง พจนานุกรม และการฟังคำแปล นอกจากนี้ กูเกิล แปลภาษายังเปิดตัวแอปแปลภาษาของตัวเอง เพื่อที่สามารถใช้งานการแปลกับโทรศัพท์มือถือในโหมดออฟไลน์ได้

 ภาษาที่รองรับ 

ณ เดือน   มีภาษาที่กูเกิล แปลภาษาสนับสนุนถึง 133 ภาษา:
 ภาษา  ชื่อในกูเกิล แปลภาษา  เพิ่มลง  สนับสนุนการป้อนข้อมูลด้วยเสียง?  รองรับการแปลงข้อความเป็นเสียงสังเคราะห์?อาฟรีกานส์แอฟริกา2009แอลเบเนีย2009อามาราอัมฮาริก2016อาหรับ2006อาร์มีเนียอาร์เมเนีย2010อัสสัม2022ไอมารา2022อาเซอร์ไบจานอาร์เซอร์ไบจัน2010บัมบารา2022บาสก์2010เบลารุส2009เบงกอล2011โภชปุระโภชปุรี2022บอสเนีย2013บัลแกเรีย2008พม่าเมียนมา (พม่า)2014กาตาลาคาตาลัน2008เซบัวโนซีบัวโน2013เชวาชิเชวา2014จีน (ตัวย่อ)2006จีน (ตัวเต็ม)2007คอร์ซิกาคอร์สิกา2016โครเอเชีย2008เช็ก2008เดนมาร์ก2008โฑครีโดกรี2022ดัตช์2007ภาษาอังกฤษ2006เอสเปรันโตเอสเปอแรนโต2012เอสโตเนียเอสโทเนีย2009อีเว2022ฟิลิปีโน (ตากาล็อก)ฟิลิปปินส์2008ฟินแลนด์2008ฝรั่งเศส2006กาลิเซียกาลิเชียน2009จอร์เจีย2010เยอรมัน2006กรีก2007กวารานี2022คุชราต2011ครีโอลเฮติเฮติครีโอล2010เฮาซาฮัวซา2013ฮาวาย2016ฮีบรู2008ฮินดี2008ม้ง2013ฮังการี2009ไอซ์แลนด์2009อิกโบ2013อีโลกาโน2022อินโดนีเซีย2008ไอริชไอร์แลนด์2009อิตาลี2006ญี่ปุ่น2006ชวา2013กันนาดา2011คาซัค2014เขมร2013คินยาเรอวานดาคินยารวันดา2020กงกัณกงกณี2022เกาหลี2006คริโอ2022เคิร์ด (กุรมันชี)2016เคิร์ด (โซรานี)2022คีร์กีซ2016ลาว2012ละติน2010ลัตเวีย2008ลิงกาลา2022ลิทัวเนีย2008ลูกันดา2022ลักเซมเบิร์ก2016มาซิโดเนียมาซีโดเนีย2009ไมถิลี2022มาลากาซี2014มลายูมาเลย์2009มลยาฬัมมาลายาลัม2014มัลดีฟส์ดิเวฮิ2022มอลตามัลทีส2009มาวรีเมารี2013มราฐีมาราฐี2013มณีปุระมณีปุระ (มานิพูรี)2022มีโซมิโซ2022มองโกเลีย2013เนปาล2013โซโทเหนือ2022นอร์เวย์ (Bokmål)นอร์เวย์2008โอริยาโอเดีย (โอริยา)2020โอโรโม2022ปาทานพาชตู2016เปอร์เซีย2009โปแลนด์2008โปรตุเกส2006ปัญจาบ (คุรมุขี)ปัญจาป2013โรมาเนีย2008รัสเซีย2006ซามัว2016สันสกฤต2022เกลิกสกอต2016เซอร์เบียเซอร์เบียน2008โชนา2016สินธ์สินธี2016สิงหล2014สโลวัก2008สโลวีเนีย2008โซมาลี2013โซโทเซโซโท2014เคชัวใต้เคชัว2022สเปน2006ซุนดา2014สวาฮีลีสวาฮิลี2009สวีเดน2008ทาจิก2014ทมิฬ2011ตาตาร์ทาทาร์2020เตลูกู2011ไทย2009ทือกรึญญาทีกรินยา2022ซองกา2022ตุรกี2009เติร์กเมน2020ทวิ2022ยูเครน2008อูรดู2010อุยกูร์2020อุซเบกอุซเบกิสถาน2014เวียดนาม2008เวลส์2009ฟรีเซียตะวันตกฟริเชียน2016โคซา2016ยิดดิช2009โยรูบา2013ซูลู2013

 ภาษาที่กำลังพัฒนาและรุ่นเบตา 

 ความถูกต้อง 
กูเกิล แปลภาษาไม่น่าเชื่อถือเท่ากับการแปลโดยมนุษย์ เมื่อข้อความมีโครงสร้างที่ดี เขียนโดยใช้ภาษาที่เป็นทางการ พร้อมประโยคง่าย ๆ ที่เกี่ยวข้องกับหัวข้อที่เป็นทางการ ซึ่งมีข้อมูลการฝึกที่เพียงพอ มักจะทำให้เกิดการแปลงที่คล้ายกับการแปลโดยมนุษย์ระหว่างภาษาอังกฤษและภาษาที่มีทรัพยากรสูงจำนวนหนึ่ง เมื่อมีเงื่อนไขน้อยลง ภาษาเหล่านั้นจะมีความแม่นยำลดลง เช่น เมื่อเพิ่มความยาวของประโยค หรือข้อความที่มีการใช้ภาษาที่คุ้นเคยหรือภาษาวรรณกรรม สำหรับภาษาอื่น ๆ หลายภาษาเมื่อเทียบกับภาษาอังกฤษ สามารถสร้างส่วนสำคัญของข้อความในแบบหลักการได้

การวิจัยที่ดำเนินการใน ค.ศ. 2011 แสดงให้เห็นว่า กูเกิล แปลภาษามีคะแนนสูงกว่าคะแนนขั้นต่ำสำหรับการสอบวัดความรู้ภาษาอังกฤษของมหาวิทยาลัยแคลิฟอร์เนีย ลอสแอนเจลิสเพียงเล็กน้อย เนื่องจากการเลือกใช้คำที่เหมือนกันโดยไม่คำนึงถึงความยืดหยุ่นในการเลือกคำหรือสำนวนอื่น ทำให้เกิดการแปลที่ค่อนข้างคล้ายกับการแปลโดยมนุษย์จากมุมมองของความเป็นทางการ การเชื่อมโยงกันในการอ้างอิง และการเชื่อมโยงทางแนวคิด นอกจากนี้ ยังมีการแปลหลายภาษาเป็นโครงสร้างและความยาวของประโยคคล้ายกับการแปลโดยมนุษย์ และที่มากไปกว่านั้น ทางกูเกิลได้ทำการทดสอบ โดยกำหนดให้เจ้าของภาษาแต่ละภาษาให้คะแนนการแปลในระดับ 0 ถึง 6 และกูเกิล แปลภาษาได้คะแนนเฉลี่ย 5.43 คะแนน

 ข้อจำกัด 
เช่นเดียวกันกับเครื่องมือแปลภาษาอัตโนมัติอื่น ๆ กูเกิลแปลภาษามีข้อจำกัด บริการนี้จำกัดจำนวนย่อหน้าและขอบเขตศัพท์ทางเทคนิคที่สามารถแปลได้ และแม้ว่าบริการนี้สามารถช่วยให้ผู้อ่านเข้าใจเนื้อหาทั่วไปของข้อความภาษาต่างประเทศได้ แต่ก็ไม่ได้ให้คำแปลที่ถูกต้องเสมอไป 

เนื่องจากความแตกต่างระหว่างภาษาตามการลงทุน การวิจัย และขอบเขตของทรัพยากรดิจิทัล ความแม่นยำของกูเกิล แปลภาษาในแต่ละภาษาจึงแตกต่างกันอย่างมาก บางภาษาให้ผลได้ดีกว่าอีกภาษา ภาษาส่วนใหญ่ในทวีปแอฟริกา เอเชีย และแถบแปซิฟิกมีแนวโน้มที่จะได้คะแนนต่ำเมื่อเทียบกับคะแนนของภาษาในยุโรปที่ได้รับทุนสนับสนุนจำนวนมาก ยกเว้นภาษาอาฟรีกานส์และจีนที่มีคะแนนสูงจากทวีปนั้น 

 การรีวิว 
หลังเปิดตัวบริการแปลภาษาครั้งแรกเพียงไม่นาน กูเกิลชนะการแข่งขันการแปลภาษาอังกฤษ-อาหรับ และภาษาอังกฤษ-จีนด้วยเครื่องมือในระดับนานาชาติ

 ความผิดพลาดและแปลกประหลาดทางการแปล 
เนื่องจากกูเกิล แปลภาษาใช้การจับคู่ทางสถิติในการแปล ข้อความที่แปลมักมีข้อผิดพลาดที่ดูเหมือนไม่สมเหตุสมผลและชัดเจน มักจะสลับคำศัพท์ทั่วไปไปเป็นศัพท์ทั่วไปในภาษาอื่นที่คล้ายกันแต่ไม่เทียบเท่า เช่นเดียวกับการกลับความหมายประโยค เว็บไซต์อย่างแบดแทรนส์เลเตอร์และแทรนส์เลชันปาร์ตีมีบริการจัดทำข้อความตลกขบขันโดยการแปลกลับไปกลับมาระหว่างหลายภาษา ซึ่งคล้ายกับเกมคุยโทรศัพท์ของเด็ก